Штогод у Ліване, насельніцтва якога каля 6 мільёнаў чалавек, адстрэльваюць пад час вясновай і восеньскай міграцый каля 2,4 мільёна птушак рознай велічыні: ад белых буслоў і арлоў да сівагракаў, удодаў і авяльгоў. На вялікі жаль, забойства мігрыруючых над гэтай краінай птушак стала не толькі тут, але і амаль на ўсім Блізкім Усходзе крывавай традыцыяй і нават спаборніцтвам. Выкараніць яе вырашылі польскія арнітолагі з дапамогай прадстаўнікоў свайго і ліванскага ўрадаў.